Amager

Amager (uttales på dansk som oftest: Ama’r) er en øy i Øresund på cirka 90 kvadratkilometer med 205.000 innbyggere, og ligger nær Sjællands østkyst. Den er Danmarks tettest befolkede øy - 2.135 innbyggere pr. kvadratkilometer.Øya er omkranset av sandstrender og består for øvrig mest av lavt, fruktbart land. Administrativt er øya delt mellom Københavns kommune, Dragør kommune og Tårnby kommune. En beboer på Amager kalles spøkefullt for en amagerkaner.


== Historie ==
Hollendere ble invitert av Christian II til å dyrke grønnsaker på Amager i 1521. Dette for å kunne forsyne kongens familie og København med grønnsaker. Hollenderne har satt spor etter seg i form av farverike folkedrakter, men også i matretter som amagermad, krukkeerter og posegrøt. Nyere forskning (2013) hevder at nybyggerne ikke kom fra Holland i de daværende Nederlandene, men fra Flandern (i dag i Belgia).Amager var frem til om lag 1970, foruten mye annet, også stedet hvor københavnerne deponerte avfall og pudrett. Derfor blir øya til tider (på folkemunne), kalt for «lorteøen». Store dele af Amager er i det 20. århundre utvunnet fra Øresund, blant annet ved inndemming av Kalvebodene. I dag er det meste av Amager bymessig bebygget, selv om Dragør og Kastrup stadig har landbruk, skog og naturområder. I 2005 åpnet Amager Strandpark med broer, laguner og badestrender med utsikt til Øresundsbroen.


== Bydeler ==
Den københavnske del består av bydelene Christianshavn, Sundbyøster, Sundbyvester  og Islands Brygge, en del av Vestamager og av Ørestad.
Amager er forbundet med Sjælland via broene Knippelsbro, Langebro, Sjællandsbroen og Kalvebodbroene. Dessuten er øya forbundet med Sverige via Øresundsbroen – fra Kastrup på Amager til Lernacken syd for Malmö.


== Lokaliteter og bygninger ==
På øya ligger blant annet:

Amager Bakke - kombinert forbrenningsanlegg og skibakke
Amager Fælled – grøntområde
Bella Center – Skandinavias største utstillings- og kongressenter
Bella Sky Comwell - Nordens største hotell
Christiania
Deler av Københavns Universitet. Blant annet Det humanistiske fakultet på Københavns Universitet Amager
Det Informationsvidenskabelige Akademi
Den Blå Planet – Danmarks Akvarium
DR Byen, Danmarks radios nye hovedsete med DR Koncerthuset
Ferring Pharmaceuticals – medicinalvirksomhetens danske domicil
Field's – Skandinavias største kjøpesenter
IT-Universitetet
Kastrup fort
Kastrup lufthavn
Kong Haakons kirke
Korsvejskirken
Kongelunden – Amagers eneste skog
Københavns lufthavn
Metroen har flere stasjoner på øya og hovedkvarteret ligger her
Radisson Blu Scandinavia Hotel
Store Magleby kirke
Tårnby kirke
Vor Frelsers kirke, kjent for sitt tvinnede spir
Ørestad – Amagers nye bydel
Øresundsforbindelsen


== Byer, landsbyer og tettsteder på Amager ==
Dragør
Kastrup
Maglebylille (finnes ikke mere)
Store Magleby
Søvang
Tårnby
Tømmerup
Ullerup
Viberup


== Lokale aviser ==
På Amager utgis det en rekke lokale gratisaviser:


=== Eksisterende ===
Amager Bladet: Hver tirsdag
Lokalavisen Amager: Hver torsdag
Amageravisen: Hver torsdag
Bryggebladet: Opprinnelig hver andre onsdag, men kommer litt sporadisk.
Christianshavneren: En gang om måneden (ikke i januar, juli og august)
Dragør Nyt: Hver tirsdag
Søndagsavisen (Region 7/Amager): Hver søndag.
Tårnby Bladet: Hver onsdag eller torsdag.
Ørestad Avis: Hver andre lørdag.
2770 Tårnby: Hver andre onsdag.


=== Lukkete ===
Dragør Avis (lukket): Hver tirsdag
2770 (avis) Lokalavisen 2770 (lukket): Hver tirsdag


== Uttrykk med 'Amager' ==
Amar! – en trylleformel om uskyld, en mild ed. Amager Fælled ble tidligere brukt som henrettelsessted.
Amagerbroderi – et broderi med flatsøm i kulørte farger.
Amagersyning (Amagersying) er hollandsk-inspirerte broderiteknikker.
Amagergarn – mercerisert bomullsbroderitråd (på tysk: de:Perlgarn).
Amagerhylde – Amager-hylle, en A-formet trekantet hylle for nips.
Amagermad – Amager-sandwich bestående av en skive rugbrød og en skive hvetebrød med smør imellom og eventuelt pålegg.
Amager-nummerplade (kjennemerke for motorkjøretøy fra Amager) betegner en tatovering på korsryggen.


== Referanser ==


== Eksterne lenker ==
(en) Amager – kategori av bilder, video eller lyd på Commons 
Københavns Kommune Byens parker – Amager